cyanic-selkie/wikianc huggingface dataset:
Cleopatra av Samira Efendi
Eurovision Song Contest
«Cleopatra» skulle ha vore det aserbajdsjanske bidraget i Eurovision Song Contest 2020, etter at Samira Efendi vart vald internt til å representere landet av kringkastaren İctimai Televiziya (İTV). I januar 2020 heldt EBU ei loddtrekking der Aserbajdsjan vart trekt ut til å opptre i den fyrste semifinalen tysdag 12. mai 2020. På grunn av koronavirusutbrotet i Europa vinteren 2020 så EBU seg nøydt til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19. Efendi fekk i staden delta i Eurovision Song Contest 2021, og deltok med songen «Mata Hari».
Musikkvideo
Då låten vart lansert, vart det òg sloppe ein musikkvideo til «Cleopatra» på YouTube. Videoen vart spela inn i Gobustan nasjonalpark, sørvest for houvdstaden Baku.
Alexander Sørloth
Alexander Sørloth ( er ein norsk fotballspelar frå Trondheim som sidan september 2020 har kontrakt med RB Leipzig. I tida 2016-20 har han spelt 29 landskampar for Noreg. Sørloth er midtspiss og har sin styre som hovudspelar. Han er son til Gøran Sørloth.
Klubbspel
Sørloth har vore innom ei rad fotballklubbar sidan debuten i Rosenborg BK i 2013. Sesongen 2015 spelte han på Bodø/Glimt, deretter halvtanna år for FC Groningen i Nederland og seks månader på danske FC Midtjylland. År 2018 lukkast han ikkje som Crystal Palace-spelar i England, så vårsesongen 2019 spelte han for belgiske Gent. 2019/20-sesongen hadde han stor suksess med tyrkiske Trabzonspor, ein klubb som vann den tyrkiske cupfinalen 2020, medan Sørloth vart toppskårar i serien med 24 fulltreffarar. I september 2020 skreiv han kontrakt med tyske RB Leipzig, mot 20 millionar euro til Crystal Palace.
Landslagsspel
Sørloth debuterte på landslaget i 2016. Fyrst hausten 2019 byrja han markere seg i landskampane. Etter å ha skåra 2 mål i åra 2016-18, fann han vegen til nettmauskane 7 gongar i tida oktober 2019. oktober 2020.
Laila Davidsen
Laila Davidsen er ein norsk politikar (Høgre, tidlegare Framstegspartiet). Ho var ordførar i Alta kommune frå 2011 til 2015.
Davidsen var vararepresentant nr. 1 for Finnmark 2009-2013, (FrP) og vararepresentant nr. 1 for Finnmark 2013-2017 (Høgre). Ho møtte fast som representant 20. desember 2016-30. september 2017 for Frank Bakke-Jensen.
Nyborg i Norrbotten
Nyborg er ein svensk tettstad i Kalix kommun i Norrbottens län i landskapet Norrbotten. I år 2005 hadde tettstaden 881 innbyggjarar.
Roy Wood
Biografi
Wood byrja å spele gitar i tenåra og det første «suksessrike» bandet hans var Gerry Levene & the Avengers, som spelte inn ein singel. Dei vart oppløyst halvvegs i 1964, og Wood byrja i Mike Sheridan & the Nightriders. I denne perioden gjekk Wood på the Moseley College of Art, som han vart kasta ut frå i 1964. Same året sette han saman the Move, med Bev Bevan (trommer), Carl Wayne (solovokal), Ace Kefford (bass) og Trevor Burton (gitar). Bandet klarte å få ein fast spelejobb på Marquee Club i London, der dei bygde ein entusiastisk fanskare.
Wood var involvert i dei fleste songane, og song etter kvart vokal på songar, for the Move. Singelen deira «Night of Fear» nådde andreplassen på den britiske singellista tidleg i 1967. Gruppa utvikla seg dei neste tre åra og vart etter kvart ein kvartett. Seinare kom gitaristen Jeff Lynne med i gruppa dei gav ut psykedeliske, progressive og heavy metal-album som Shazam, Message from the Country og Looking On, som var populære i England, men nesten heilt ukjende i Amerika. Stilen deira dekka alt frå eldre rock & roll, inkludert Duane Eddy og til og med noko doo wop, men dei hadde òg Beatles-aktige harmoniar og komplekse tekstar.
I 1971 hadde ideane og ambisjonane til Wood vorte for store for eit enkelt band, og føreslo å danne ein avleggjar av the Move kalla the Electric Light Orchestra. Debutalbumet til gruppa med same namn kom ut på Harvest Records i England til gode meldingar og greit sal. Det nye bandet fekk faktisk etter kvart meir merksemd enn the Move hadde fått. Opphavleg skulle ELO og the Move eksistere side om side, men ELO tok etter kvart over og the Move vart lagt ned. Wood slutta i ELO kort tid etter, og let Lynne og Bevan ta over ELO. Sjølv starta han bandet Wizzard.
Den første singelen til Wizzard, «Ballpark Incident», kombinerte hardrocken til the Move med eit lydbilete som minna om «wall of sound»-produksjonen til Phil Spector, og nådde sjetteplassen på den britiske singellista. I april 1973 nådde Wizzard topen av singellista med «See My Baby Jive», ein suksess dei klarte å gjenta med oppfølgjaren «Angel Fingers». Det første albumet til bandet, Wizzard's Brew, gjorde det derimot ikkje like bra, og var eit særs eksperimentelt album. Etter dette gjekk det dårlegare med bandet, sjølv for singlane, delvis fordi Wood valde å spele inn og gje ut musikk under sitt eige namn i tillegg til å arbeide med Wizzard. Den Phil Spector-aktige «I Wish It Could Be Christmas Everyday» nådde fjerdeplassen i England i 1973, og «Forever» nådde åttandeplassen same året. Wizzard-albuma See My Baby Jive og Eddie & the Falcons fekk dårleg kritikk og selde dårleg, og gruppa vart etter kvart oppløyst. Samstundes var dei to soloalbuma til Wood, Boulders (1973) og Mustard (1975) for sære til å få særleg mange fans.
The Roy Wood Story kom ut i 1976 og oppsummerte karrieren hans for EMI Records og gjorde det godt. Dei neste albuma hans, On the Road (1979) og Starting Up (1987), gjorde det heller dårleg. Sidan den gong har Wood halde ein låg profil, men heldt fram å spele inn plater til inn i 1990-åra.
Frank Debenham
Frank Debenham var ein australsk geolog og geograf.
Han vart utdanna ved University of Sydney, der han studerte geologi under Edgeworth David. Han var éin av tre geologar som deltok på Terra Nova-ekspedisjonen (1910–1913) under leiing av Robert F. Scott. Frå januar til mars 1911 utforska han saman med Thomas Griffith Taylor, Charles Wright og Edgar Evans dei vestlege fjella i Victoria Land. Han kunne ikkje dalta på den lagnadstunge sørpolferda, då han hadde skadd kneet under fotballsparking på snøen. For innsatsen sin i Antarktis vart han tildelt den britiske Polarmedaljen Under første verdskrigen deltok han i infanteriet. Han tente i Frankrike og Thessaloniki, og vart alvorleg skadd i 1916. I 1919 vart han tildelt Ordar of the British Empire.
Han var ubetalt direktør ved Scott Polar Research Institute, som han var med å stifte, frå 1920 til 1946. Frå 1931 var han professor i geografi ved University of Cambridge. Han var visepresident i Royal Geographical Society frå 1951 til 1953 og mottok selskapet sitt Victoria Medal i 1948.
Debenham skreiv mange bøker om geografi. Memoarane hans frå Antarktis, The Quiet Land – The Diaries of Frank Debenham, vart publisert i 1992.
Skotørkar
Ein skotørkar er ei maskin som tørkar skor ved at ein plasserer slangar nedi skorne og blæs luft gjennom dei. Luftgjennomstrøymninga fører til at skorne tørkar raskare. Lufta kan vera oppvarma for endå snøggare tørking. Skotørkarar kan vera særleg nyttige dersom ein ofte har våte skor, til dømes dersom ein har små born eller ofte ferdast i skog og mark. Skotørkarar har ofte eit tidsur. Det finst òg skotørkarar som består av ei oppvarma rist som skorne vert sett oppå og som ikkje blæs luft.
Tryggleik
Skotørkarar med varme kan føra til brannfare dersom dei står lenge på, og bør difor berre brukast under oppsyn. Mange skotørkarar skapar òg sjenerande støy.
There's a Moon Out Tonight
Tidleg i 1961 låg «There’s a Moon Out Tonight» 14 veker på Billboard Hot 100-lista og nådde tredjeplassen, medan han nådde 11. plassen på Hot R&B Sides-lista til Billboard, og 14. plass på CHUM Hit Parade-lista i Canada.
Songen vart rangert på 50. plassen på årslista til Billboard for 1961.
New Zealand Geographic Board
New Zealand Geographic Board (NZGB, (maori Ngā Pou Taunaha o Aotearoa) er ein sjølvstendig institusjon som er ansvarleg for geografiske og hydrografiske namn på New Zealand og dei newzealandske territorialfarvatna. Dette omfattar busetnader, stader, fjell, innsjøar, elvar, fossar, hamner og andre terrengdetaljar, og kan òg omfatte forsking på lokale maorinamn. Styret har òg ansvar for å gje namn til stader i området kring Rosshavet i Antarktis. Dei har ikkje ansvar for å endre gatenamn eller namn på land.
Styret har møtt mykje motbør frå rørsla som ønskjer å endre stadnamn til dei føreuropeiske namna, skriven med dagens ortografi og standardisert staving, diaktriske teikn osv.
John Bryans
John Bryans var ein stormeister for Orangeordenen i Irland.
Bryans hadde bondebakgrunn frå Portadown-området, hadde arbeidd som handelsreisande sidan 1909, og då han vart leiar for Orangeordenen i Irland (stormeister) i 1968, var han 82 år gamal. Denne oppgåva hadde han til 1971, då han vart sett under press for å trekkja seg. Eit heilt anna og langt meir kritisk bilete kjem fram i omtale i ei eldre fagbok. Ifylgje denne forfattaren skal Bryans ha levd eit liv med hemmelege paramilitære kontaktar i Ulster Volunteer Force (UVF), medlemskap i den obskure sekta Britiske Israelittar og løynde homofile og pedofile legningar.
Nybrostrand
Nybrostrand er ein tettstad i Ystads kommun i Skåne län i Sverige. I 2005 hadde tettstaden 675 innbyggjarar.
Nordhausen
Nordhausen er ein by og ein kommune i landkrinsen med same namn i delstaten Thüringen i Tyskland. Kommunen har ei flatevidd på 108,2 km² og i kring 42 000 ibuarar. Byen ligg på sørsida av Harz, 208 meter over havet.
Under 2. verdskrigen bygde Hitler-Tyskland her våpenfabrikken Mittelwerk, der V2-raketten vart produsert. I byrjinga av april 1945 bomba det britiske flyvåpenet byen. Om lag tre firedelar av byen vart øydelagt og 8 800 personar drepne.
I Tyskland er Nordhausen elles kjent for produksjon av brennevin.
Friidrettsutøvaren Volker Beck er frå Nordhausen.
Tiller kyrkje
Tiller kyrkje er ei langkyrkje frå 1901 i Trondheim kommune i Sør-Trøndelag.
Det er kyrkjegard ved kyrkja.
Blacksand Beach
Blacksand Beach er ei strand av svart vulkansk sand ved Cape Royds på Ross Island, kring 1 km nord for Flagstaff Point. Det skildrande namnet vart gjeve av medlemmar av Nimrod-ekspedisjonen, 1907–09, som fann stranda i gå avstand frå basen sin nær Flaggstaff Point.
CISV
CISV (tidlegare Children′s International Summer Villages) er ein barne- og ungdomsorganisasjon som arbeider for fred gjennom utveksling av barn og ungdom. Målet er å skape globale venskap og auke forståinga mellom folk og najonar. CISV er religiøst og partipolitisk uavhengig. Den internasjonale organisasjonen CISV vart skipa i 1951, og den norske greina CISV Noreg har vore med sidan star­ten. CISV Noreg er med i LNU.
Historie
Initiativtakaren til CISV var dr. Doris Twitchell Allen, ein amerikansk psykolog. Ho fekk ideen til CISV i 1946, då store delar av Europa låg i ruinar etter andre verdskrigen. I 1951 vart den fyrste barneleiren arrangert i Cincinnati i USA.
Organisasjon
CISV International har hovudkontor i Newcastle upon Tyne på Dei britiske øyane, men det meste av aktiviteten foregår lokalt. Over 70 land er med (pr 2012).
Solberg
Solberg er eit norsk slektsnamn som kan stamma frå ei rekkje ulike gardnamn.
Finiglasial
Finiglasial er ein geokronologisk tidsperiode som er ein del av den kronologiske inndelinga til Gerard Jakob De Geer av den siste istida. Perioden omfattar den siste delen av istida, frå då isen stod ved Raet og dei andre store isranddanningane i Skandinavia til uttappinga av issjøen sentralt i Jämtland. Perioden starta for om lag 10 000 år sidan og varte i 1200 år (dvs. til for ca. 8800 sidan).
Te Anau-sjøen
Fleire elver fører til innsjøen. Den viktigaste er Eglinton-elva, som renn inn i sjøen frå aust, motsett av innløpet til Nordfjorden. Utløpet er Waiauelva, som renn søretter i fleire kilometer ut i Manapourisjøen. Byen Te Anau ligg ved det søraustlege hjørnet i innsjøen, nær utløpet.
Det meste av innsjøen ligg innanfor Fiordland National Park og Te Wahipounamu verdsarvsområde. Utanom byen Te Anau, er den einaste busetnaden nær sjøen landbruksområdet Te Anau Downs, nær munningen til Eglintonelva. Mellom desse to busetnadane ligg bølgete bakkelandskap, medan landskapet kring sjøen elles er fjell-lendt, særleg langs den vestre breidda, der fjellområda Kepler og Murchison Mountains hevar seg 1400 m over overflata til innsjøen.
To av fottruristrutene i New Zealand Great Walks startar  ved sjøen. Milford Track går ut frå nordenden av sjøen, og Kepler Track startar og endar ved sørenden ved Waiauelva.
Flora og fauna
Talrike arter av ville dyr og vegetasjon finnst i vass-skiljet ved Lake Te Anau. Av plantevekstar i underskogen er fleire artar bregner, mellom desse «kronebregna» (Blechnum discolor, engelsk crown fern).
Ulike truga fugleartar held til langs breiddene til Lake Te Anau, av dei mest kjende er takahē (Notornis hochstetteri). Eit område mellom Midt- og Sørfjorden, kalla Murchison Mountains, er eit friområde for desse fuglane. Ved den vestre breidda til sjøen ligg også Te Ana-au-grottene.
Rauland kyrkje
Rauland kyrkje er ei krosskyrkje frå 1803 som står i Vinje kommune i Telemark.
Kyrkja er bygd av Halvor Høgkasin frå Hjartdal, som var elev av Jarand Rønjom frå Åmotsdal. I 1953 vart kyrkja restaurert, og då dekorert av målaren Kr. Kildal. Kyrkja har to gamle krusifiks frå 1200- og 1300-talet. Attmed kyrkja er det ein minnestein over Førnesbrunen.
Byggverket er i tre og har 200 plassar.
Gnomeo & Juliet av Elton John
Gnomeo & Juliet er eit filmmusikkalbum av Elton John som kom ut 8. februar 2011, tre dagar før filmen Gnomeo & Juliet hadde premiere. Albumet inneheld musikk av Elton John, Nelly Furtado, Kiki Dee, og eit utval av filmmusikken komponert av Chris s. Bacon og James Newton Howard. Lady Gaga var ikkje med på songen «Hello, Hello» med Elton John på albumet, men dei song duett på songen i filmen.
Medverkande
Elton John & band:
Aspis Island
Aspis Island er ei lita, låg og isfri øy heilt aust i Dunbar Islands utanfor nordvestkysten av Varna Peninsula på Livingston Island i Sør-Shetlandsøyane i Antarktis.
Øya er kalla opp etter Aspis, ein liten musikalsk drake som ofte vert skildra i mellomalderlitteratur.
Making Movies
Making Movies er det tredje studioalbumet til det britiske rockebandet Dire Straits. Det kom ut 17. oktober 1980 på Vertigo Records internasjonalt og på Warner Bros. Records i USA. «Romeo and Juliet» vart gjeven ut som singel frå albumet og nådde åttandeplassen på UK Singles Chart, den britiske singellista. Albumet nådde førsteplassen i Italia og Noreg, 19. plassen i USA og fjerdeplassen i Storbritannia. Making Movies selde til platina i USA, og dobbel-platina i Storbritannia.
Bakgrunn
Etter Communiqué-turneen var over 21. desember 1979 i London, brukte Mark Knopfler første halvdelen av 1980 til å skrive songar for det neste albumet til Dire Straits. Han kontakta Jimmy Iovine etter å ha høyrt produksjonen hans på songen «Because the Night» av Patti Smith—ein song ho hadde skrive i lag med Bruce Springsteen. Iovine, som òg hadde arbeidd med Springsteen på Born to Run og Darkness on the Edge of Town, henta inn klaverspelaren Roy Bittan frå E Street Band for innspelinga av Making Movies. Utan Bittan hadde det ikkje vore mogeleg å oppnå «den filmaktige krafta og dei stemningsskapande landskapa».
Recording
Making Movies vart spelt inn i Power Station i New York frå 20. juni til 25. august 1980. Jimmy Iovine og Mark Knopfler prpoduserte albumet.
David Knopfler forlét Dire Straits i august 1980 under innspelinga av albumet. Gitararbeidet hans for albumet var nesten ferdig, men vart spelt inn på ny av broren. David er med på videoar av «Solid Rock» og «Les Boys» på konsertar med bandet, men desse konsertane vart haldne før innspelinga.
Fire innspelingar vart ikkje nytta på albumet: «Making Movies», «Suicide Towers», «Twisting by the Pool» og «Sucker for Punishment». «Making Movies» og «Suicide Towers» finst på piratkopialbum. «Twisting by the Pool» vart gjeve ut på EP-plata ExtendedancEPlay den 10. januar 1983. Tittelen på albumet er henta frå den unytta songen, men er òg ei linje frå songen «Skateaway».
Utgjeving
Making Movies kom ut 17. oktober 1980 på LP og kassett. Den originale CD-versjonen kom ut i 1984. Albumet vart mastra og gjeve ut på CD i lag med resten av Dire Straits-katalogen i 1996 internasjoanlt og i 2000 i USA.
Platemeldingar
I meldinga si for AllMusic gav Stephen Thomas Erlewine albumet fire og ei halv av fem stjerner, og skreiv at Making Movies «er av det beste bandet laga».
I meldinga si for Rolling Stone gav David Fricke albumet fire av fem stjerner og skreiv: "Making Movies er plata der Mark Knopfler kjem ut frå bakom inspirasjonskjeldene sine og Dire Straits kjem ut frå bak Mark Knopfler. Kombinasjonen av stjerna sine tekstar, den intense vokalen og den nyskapande rock & roll-stilen tar pusten frå ein - alt dei to første albuma burde ha vore, men ikkje var. Om Making Movies var ein film, ville han ha vunne mange Oscarprisar."
Rolling Stone rangerte Making Movies på 52. plass på lista si over dei 100 beste albuma frå 1980-åra. Albumet var det mestseljande albumet i Italia i 1981 med ein million selde eksemplar, og i Europa totalt 3,8 millionar eksemplar.
Album
Albumet låg i alt 252 veker inne på UK Album Chart. I Australia var Making Movies det femte bestseljande albumet i 1981.
Bakgrunnsstoff
Making Movies på Mark Knopfler si offisielle nettside
Ghana under vinter-OL 2022
Ghana deltok under Vinter-OL 2022 i Beijing i Kina i perioden 4. til 20. februar 2022.
Den ghanesiske troppen bestod av ein idrettsutøvar: alpinisten Carlos Mäder. Mäder var flaggberarar for Ghana under opningsseremonien, medan ein friviljug var flaggberar under avslutningsseremonien.
Charles-Augustin de Coulomb
Charles Augustin Coulomb var ein fransk fysikar og ingeniør. Han kom fram til Coulomblova.
Frå 1802 var han i offentleg teneste som rådgjevar ved innføringa av standardar for mål og vekt. Frå 1804 var han generalinspektør for det franske undervisningsvesenet. Coulomb fann opp på ny og utvikla torsjonsvekta som gjorde han i stand til å utføre presisjonsmålingar av krefter mellom elektriske ladningar. I 1785 påviste han at krafta, K, mellom to ladningar, q1 og q2, er proporsjonal med produktet av ladningane, og omvendt proporsjonal med kvadratet av avstanden, r, mellom dei. Seinare viste Coulomb at tilsvarande lov òg gjeld for kraftverknaden mellom to magnetiske polar. Coulomb utforma i tillegg friksjonslovene.
Dei viktigaste verka hans om elektrisitet og magnetisme finst i sju avhandlingar frå åra 1785–89.
Eininga coulomb (symbol C) for elektrisk ladning er kalla opp etter han.
Ringerikssandstein
Ringerikssandstein er ein raudbrun og grågrøn sandsteinstype som er unik for Ringeriksdistriktet. Han vart danna ved avsetning av sand (bittesmå korn av det glassaktige, harde mineralet kvarts) i elvane frå Den kaledonske fjellkjeda, som byrja å reise seg gjennom nordvestre delar av Noreg under silur (for cirka 444-416 millionar år sidan). Ringerikssandsteinen oppstod då Noreg kolliderte med Grønland. På den tida var landmassene som seinare vart til Noreg eit tilnærma flatt korallhav. Resultatet vart tørt land og veldige fjellkjedefoldingar i vest.
Ringeriksheller
I tidlegare tider vart det rundt austsida av Steinsfjorden brote skiferheller av ringerikssandstein, som vart marknadsført under namnet Ringeriksheller. Hellene, som gjerne har innslag av glimmer, er ganske tjukke og har ofte tydelege bølgjeslagsmerker. I borggarden føre nordfløyen ved Akershus Festning finn ein mellom anna innslag av Ringeriksheller.
Anna
Runesteinene Dynnasteinen frå Gran på Hadeland og Alstadsteinen frå Nedre Alstad på Toten, er gjort av ringerikssandstein.
Tilsvarande formasjonar
Old Red Sandstone i Storbritannia vart avsett på omtrent same tid (devontida) og kan minne om den raudbrune ringerikssandsteinvarianten i utsjånad.
T-90
T-90 er ei russisk stridsvogn med 125 mm kanon. Ho er ei vidareutvikling av T-72, og er i teneste hjå den russiske og indiske hæren.
Historie og utvikling
T-90 med ein 840 hk motor kom i produksjon i 1993, basert på ein prototyp kalla T-72BU. Vogna vart utvikla ved utviklingsbyrået Kartsev-Venediktov ved fabrikken Uralvagonzavod i Nizjnij Tagil. Før midten av 1996 hadde 107 vogner kome i teneste hjå russiske styrkar i Austre militærdistrikt.
Eokambrium
Eokambrium er eit omgrep for dei berglaga ein finn i Skandinavia og Arktis mellom grunnfjellet og det fossilførande kambrium. Omgrepet vart innført av Waldemar Christofer Brøgger.
T-90
Historie og utvikling
I 1999 kom ein ny modell av T-90, kalla Objekt 187 i utviklingsfasen. Denne hadde sveist tårn i motsetnad til originalen sitt støypte. Modellen fekk namnet Vladimir etter sjefsutviklaren Vladimir Potkin, som gjekk bort i 1999.
Eokambrium
Det finst to delar av eokambrium og desse er skild frå kvarande med ein diskordans. Den yngste delen ligg nedst og her finn ein ofte eit morenekonglomerat kalla tillitt. I Noreg finn ein dette i Finnmark og områda kring Mjøsa og viser at det må ha vore ei istid i denne perioden. Denne istida vert kalla Varangeristida. Dei første spora etter denne istida vart påvist av Hans Henrik Reusch i Finnmark i 1896 og er seinare kjend frå Arktisk, Afrika, India, Kina og Sibir.
Tidlegare vart eokambrium oppfatta som eit eige system, men vert no berre nytta som eit lokalt omgrep på tida då sparagmittavleiringane vart avsett i Noreg, og er det same som seinprekambrium.
Nye
Nye er ein svensk tettstad i Vetlanda kommun i Jönköpings län i Småland. I 2005 hadde tettstaden 203 innbyggjarar. Nye ligg cirka 14 kilometer søraust for Vetlanda.
Veggli kyrkje
Veggli kyrkje er ei langkyrkje frå 1859 i Rollag kommune i Viken fylke. Ho avløyste ei stavkyrkje som stod litt lengre aust.
Sveits nasjonalpark
Sveits nasjonalpark (retoromansk: Parc Naziunal Svizzer, italiensk: Parco Nazionale Svizzero, fransk: Parc National Suisse) ligg i kantonen Graubünden i det austlege Sveits. Størstedelen høyrer til kommunen Zernez, mindre delar ligg i S-chanf, Scuol og Val Müstair. Nasjonalparken vart grunnlagt 1. august 1914 og er den eldste nasjonalparken i Alpane og Mellom-Europa.
Hundar har ikkje tilgjenge i nasjonalparken, ei heller i band.
Villsvinet frå Erymanthos
Villsvinet frå Erymanthos eller det erymanthiske villsvinet (gresk ὁ Ἐρυμάνθιος κάπρος, latin apar Erymanthius) er eit uhyrleg villsvin i gresk mytologi. Det herja på fjellet Erymanthos i Arkadia. Saman med den keryneiske hinda var villsvinet vigd gudinna Artemis, som i nokre forteljingar sende det rasande dyret som straffedom over menneska.
Det fjerde av dei tolv storverka til Herakles var å fanga det erymanthiske villsvinet og ta det med til Mykene. Herakles utførte denne heltedåden ved å jaga dyret ut i djup snø, slik at han kunne fanga og binda svinet og bera det med seg. Då Herakles kom til Mykene med villsvinet og presenterte det for kong Eurysthevs, blei kongen så redd at han stupte ned i amforaen med vin frå det underjordiske.
Nordkalottforlaget
Nordkalottforlaget er eit lite forlag som held til i Sentrumsgården Eidet på Stonglandseidet på Sør-Senja. Det er eigd og drive av Nordnorsk Magasin AS. Nordkalottforlaget blei starta i 1989 av Hans Kristian Eriksen, men Nordnorsk Magasin (grunnlagt i 1978) gav ut bøker også før dette. Forlaget gir ut skjønnlitteratur og sakprosa med tilknyting til nordlege område. Dagleg leiar er Karin Stangnes. Redaktør er Hilde Katrine Eriksen.
Nygård i Västergötland
Nygård er ein svensk tettstad i Lilla Edets kommun i Västra Götalands län i landskapet Västergötland. I år 2005 hadde tettstaden 436 innbyggjarar.
Mot
Mot blir ofte sett på som ei dygd, men dersom motet tener eit uverdig mål, er det ofte særmerkt som overmot eller lettsinn. Det motsette av å vere modig er å vere engsteleg eller feig.
Fromasj
Fromasj er ein dessert laga av halvpiska krem, gelatin, eventuelt eggedosis og ei smakstilsetjing som sjokolade, frukt eller bær. Fromasj har ein lett, delikat og kremaktig konsistens, og kan kvelvast på eit serveringsfat.
Henriette Schønberg Erken omtalte fromasj og den nærskylde bavaroisen (som ein lagar med eggekrem i staden for eggedosis) som to forskjellige dessertar, medan amerikanske Julia Child bruker omgrepa om kvarandre.
Kungur
Kungur (russisk Кунгу́р) er ein by i Perm kraj i Russland med om lag 70 000 innbyggjarar. Han ligg 80 km søraust for Perm.
Kungur vart grunnlagt i 1663. Han ligg i Uralfjella, der elva elva Iren renn saman med Sylva, ei sideelv til Kama. Kungur er ein gammal russisk by med historisk arkitektur. Han er i dag eit handels-, industri- og transportsenter.
Økonomi
Større industriverksemder i Kungur er SIA Turbobur og JSK «Kungur-fottøy» (som mellom anna lagar militært fottøy). I byen vert det produsert kunstgjenstandar, suvenirar av stein og musikkinstrument (gitarar) og det finst òg mekanisk industri, tekstil- og strikkefabrikker og næringsmiddelindustri.
Transport
Kungur ligg ved den transsibirske jernbanen og var den første byen i europeisk Russland som vart knytt til banen.
Attraksjonar
Like ved Kungur, på høgre bredda av elva Sylva, ligg Kungur isgrotte. Holegangar strekkjer seg under bakken over 6 000 meter og berre ein mindre del er utforska. Gamle utglidingar og ras gjer det derimot umogeleg å finne ut kor langt gangane eigentleg strekkjer seg. I den utforska delen er det mange separate grotter, av dei største er Druzjba- (venskaps-)grotta, som fekk namnet til ære for deltakarar ved Den internasjonale geologiske kongressen som vitja han i 1937. Innanfor denne grotta er det ein innsjø på 750 m². Grottene er «dekorert» med søyler av stalagmitter og stalaktitter på opp til to meter. Grotta vert fylt opp med vatn frå Sylva-elva kvar vår og haust og er då ikkje tilgjengeleg for turistar.
Barker Peak
Barker Peak er eit fjell 3,6 nautiske mil vest-nordvest for Mount Terror på Ross Island. Fjellet har ei høgd på kring 2200 moh og er det vestlege av to fjelltoppar nær sørenden av Giggenbach Ridge. Det vart namngjeve i 2000 av New Zealand Geographic Board etter major James R. M. Barker, øvstkommanderande ved Scott-basen, 1970–71, og ein leiar for New Zealand Antarctic Programme, 1970–86.
Teknisk Ukeblad
Teknisk Ukeblad er eit norsk tidsskrift om teknologi som blir gjeve ut av Teknisk Ukeblad Media.
Gotiglasial
Gotiglasial er ein geokronologisk tidsperiode i avsmeltingstida i slutten av den siste istida som vart innført av Gerard Jakob De Geer. Dette var tida då isen trekte seg attende gjennom Sør-Sverige til endemorenee ved innsjøane sentralt i Sverige, tilsvarande raa i Oslofjorden.
IPhone 7
iPhone 7 og iPhone 7 Plus er smarttelefonar designa, utvikla og marknadsført av Apple Inc. Dei utgjer den tiande generasjonen iPhone-telefonar og vart annonserte 7. september 2016, i Bill Graham Civic Auditorium in San Francisco av administrerande direktør Tim Cook, og utgjevne i utvalde land den 16. september 2016, som etterfølgjarar til iPhone 6S og iPhone 6S Plus. Apple heldt fram med å lansere telefonen i andre land verda over ut september og oktober 2016. Telefonane vart etterfølgde av iPhone 8 og iPhone 8 Plus den 22. september 2017.
Nyhammar i Sverige
Nyhammar er ein svensk tettstad i Ludvika kommun i Dalarnas län i landskapet Dalarna. I 2005 hadde tettstaden 686 innbyggjarar. Nyhammar ligg cirka 25 kilometer nordvest for Ludvika.
IPhone 7
iPhone 7 har ein liknande design som iPhone 6S og iPhone 6. Ytre endringar som vart introduserte var nye fargevariantar, motstand mot vatn og støv, ein ny kapasitiv og statisk «heim»-knapp, reviderte antenneband og fjerning av 3,5 mm-jackpluggen. Den interne maskinvaren fekk oppgraderingar som ny prosessor, oppgradert kamera og ei ekstra linse eksklusivt for iPhone 7 Plus for betre optiske zoomefunksjonar.
Telefonane fekk blanda mottaking. Fjerninga av utgangen for øyrepluggar og hovudtelefonar var kontroversiell, og nokre kritikarar meinte at endringa var gjort for å fremje lisensiering av den proprietære Lightning-utgangen og sal av Apple sine eigne trådlause høyretelefonar. Apple var òg håna av kritikarar for utsegna til Phil Schiller om at ei slik drastisk endring «kravde mot».
Arild Remmereit
Arild Remmereit er ein norsk dirigent frå Brattvåg på Sunnmøre. Han har dirigert fleire av verdas mest kjente orkester. Han har studert song, piano (jazz og klassisk) og komposisjon ved Noregs musikkhøgskole. Remmereit har studert direksjon under Karl Österreicher ved Hochschule für Musik und Darstellende Kunst i Wien i Austerrike og under Leonard Bernstein ved Orchestra dell’Accademia Nazionale di Santa Cecilia i Roma i Italia.
I åra 1988-1992 var han sjefsdirigent for Wiener Residens-Orchester. Han har vore kunstnerisk leiar ved operaen i Kharkov. Han har gjestedirigert m. a. ved Mozarteum-orkesteret i Salzburg, Tsjekkias filharmoniske orkester (Česká filharmonie), Tokyo symfoniorkester (Tōkyō Firuhāmonī Kōkyō Gakudan) og Radioorkesteret i Hannover (NDR Radiophilharmonie).
Balsha Island
Balsha Island (bulgarsk остров Балша, Ostrov Balsja) er ei isfri øy i Dunbar Islands utanfor nordvestkysten av Varna Peninsula på Livingston Island i Sør-Shetlandsøyane i Antarktis. Ho ligg 1,5 km nordvest for Slab Point og 2,8 km nord for Kotis Point. Ho er 600 meter lang og 300 meter brei og dekkjer 17 hektar. Området vart vitja tidleg på 1800-talet av selfangarar.
Øya er kalla opp etter busetnaden Balsja vest i Bulgaria.
Dolgoprudnyj
Dolgoprudnyj (russisk Долгопру́дный) er ein by i Moskva oblast i Russland med om lag 80 000 innbyggjarar. Han ligg ved Moskvakanalen, rundt 20 km nord for Moskva.
Bynamnet kjem av det russiske «Долгий пруд», dolgy prud – «lang dam», etter ein lang og smal dam som ligg i den nordaustlege delen av byen. Bynamnet vert stundom uformelt forkortet til Dolgopa.
Historie
Ein busetnad kalla Vinogradovo, som låg same stad som dagens by, har vore kjend sidan 1600-talet. På 1900-talet vart så ein jernbane bygt og i 1914 kom ei jernbaneplattform på staden. Busetnaden starta og utvikle seg, særskild etter at ein luftskip fabrikk vart bygt der i 1931. Luftfartsingeniøren Umberto Nobile arbeidde der i fem år på 1930-talet. I nokre få år på 1930-talet vart busetnaden kalla Dirizjablstroj (tyder «luftskipbygging»).
I 1951 flytta det kjende Moskva Institutt for fysikk og teknologi til Dolgoprudnyj og bygginga av det noverande universitetsområde starta sør i byen, inspirert av Nobelprisvinnarane Pjotr Kapitsa, Lev Landau og Nikolaj Semjonov.
Byen har no òg verksemder innan maskinbygging, ingeniørverksemd og kjemisk industri. Dolgoprudnyj er òg gjenstand for ein omfattande utvikling med stor byggeverksemd både kommersielt og innan bustadbygging, på grunn av den fordelaktige plasseringa og som følgje av aukande etterspurnad etter tomtar i forstadane til Moskva.
Geokronologi
Geokronologi er vitskapen som tek føre seg geologisk alder og tidsrekning, den absolutte alderen på bergartar, fossil og sediment. Det er mange ulike måtar å finne ut av dette på.
For den nyare historia kan ein telje årringar i trestammer eller årslag i lagdelt leire (varv). Den svenske geologen Gerard Jakob De Geer kunne ved hjelp av varvkronologi følgje avsmeltinga av innlandsisen i Skandinavia år for år og kunne følgje isen frå han låg over Danmark til han forsvann frå fjellområda i Finland, Sverige og Noreg.
Ved eldre historie må ein nytte radiometriske dateringsmetodar. Geologiske aldrar vert uttrykte i millionar av år og vert innordna i større geologiske einingar som æra, periode, epoke, alder og kron.
Move av The Mamas
«Move» er ein gospel-popsong frå 2020 med det svensk-amerikanske gruppa The Mamas. Songen vart fyrste gong framført 1. februar 2020 under den fyrste delfinalen i den svenske Melodifestivalen. Songen kvalifiserte seg til finalen i Stockholm 7. mars 2020, og vann til slutt heile tevlinga. Med sigeren skulle «Move» ha vore det svenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Geokronologi
Ein liknande dateringsmetode er biostratigrafi, som plasserer sedimentære bergartar i ein kjend geologisk periode ved å samanlikne fossil i bergarten. Dette gjev derimot ikkje ein direkte absolutt alder for bergarten. Begge fagfelta arbeider hand i hand og nyttar det same systemet for å namngje berglag.
Move av The Mamas
Om songen
«Move» er skriven av Melanie Wehbe, Patrik Jean og Herman Gardarfve, og vart skriven til gospel-soul-gruppa The Mamas. Gruppa kora på «Too Late for Love» med John Lundvik, som vann Melodifestivalen 2019 og til slutt vart nummer fem i Eurovision Song Contest same år.
I november 2019 offentleggjorde Sveriges Television at «Move» var blant dei 28 låtane som var plukka ut til Melodifestivalen 2020. Songen var det fyrste bidraget på scena i den fyrste delfinalen i Linköping laurdag 1. februar 2020. Der vann han delfinalen og kvalifiserte seg til finalen i Friends Arena i Stockholm laurdag 7. mars.
I finalen var «Move» det tredje bidraget ut på scena, og då juryavrøystinga var over, låg han likt med Dotter og «Bulletproof». I telefonavrøystinga fekk «Move» marginalt flest røyster og vann til slutt Melodifestivalen med berre eitt poeng over «Bulletproof». Med sigeren vart «Move» det svenske bidraget til Eurovision Song Contest.
«Move» skulle ha delteke i den fyrste semifinalen i Rotterdam Ahoy i Nederland tysdag 10. mai 2020. På grunn av koronavirusutbrotet i Europa vinteren 2020 såg EBU seg nøydt til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i Eurovision Song Contest.
Nykil
Nykil er ein tettstad i Linköpings kommun i Östergötlands län i Östergötland i Sverige. Nykil ligg cirka 20 kilometer sydvest for Linköping. Det hadde 313 innbyggjarar i 2005. Staden har skule, barnehage, kyrkje (svenska kyrkan) og ein matbutikk.
Banden
Banden er eit radioprogram vert kringkasta på NRK P3 måndag til torsdag og sundagar. Programleiarar er Ken Wasenius-Nilsen (måndag til torsdag) og Sven Bisgaard Sundet (sundag). Programmet vart sendt fyrste gong måndag 12. januar 2009. Banden er framhald av programmet Osenbanden som gjekk på kanalen til og med 31. desember 2008.
Programmet er, som Osenbanden var, eit humorprogram med substans der programleiar og reporterar tek ope stilling i saker. Programmet vert sendt frå Tyholt i Trondheim, men har reporterar i Tromsø og Oslo.
Banden
I tillegg til Ken Wasenius-Nilsen har Banden følgjande medarbeidarar : I tillegg arbeider desse to med programmet, utan å vera «på lufta»:
Janel
Janel er debutalbumet til det amerikanske indie rock-bandet Driftless Pony Club. Det vart gjeve ut i 2004 på Sector Five Records.
Sigurd Jansen
Sigurd Alf Jansen ( er ein norsk pianist, toneskapar, musikkprodusent og -arrangør fødd i Horten. Han var aktiv jazzmusikar i Oslo frå 1950-åra. Frå 1960-talet etablerte han seg som ein leiande aktør i norsk underhaldningsmusikk, både som dirigent og produsent. Særleg framståande vart Jansen då han i 1972 fekk fast stilling i Norsk rikskringkasting. Elles hadde han ein rekke tillitsverv i musikklivet, formann 1972–99 i NOPA.
Jansen vart tildelt Spellemannprisen 1972 som arrangør.
Richard Tandy
Richard Tandy er ein engelsk musikar, mest kjend som klaverspelar i Electric Light Orchestra («ELO»). Klaverinstrumenta hans (inkludert Mini Moog, clavinet, mellotron og piano) var ein viktig ingrediens i lyden til gruppa, hovudsakleg på albuma A New World Record, Out of the Blue, Discovery og Time.
Tandy var frå Birmingham og gjekk på skule i lag med den framtidige bandkollegaen Bev Bevan. Tandy byrja å spele med Bevan i 1968, då han spelte cembalo på The Move-hitten «Blackberry Way». Seinare, i 1972, var Tandy bassist i den første besetninga av ELO, og spelte stundom klaverinstrument, seinare på fulltid. I tillegg til ELO, har Tandy samarbeidd med Lynne på andre prosjekt, som songar for Electric Dreams, soloalbumet til Lynne Armchair Theatre og det Lynne-produserte Dave Edmunds-albumet Information.
Marokko under vinter-OL 2022
Marokko deltok under Vinter-OL 2022 i Beijing i Kina i perioden 4. til 20. februar 2022.
Den marokkanske troppen bestod av ein idrettsutøvar: alpinisten Yassine Aouich. Aouich var flaggberarar for Marokko under opningsseremonien, medan ein friviljug var flaggberar under avslutningsseremonien.
Bev Bevan
Beverley «Bev» Bevan er ein engelsk trommeslagar som spelte i The Move og Electric Light Orchestra (ELO). Etter ELO gav seg i 1986 starta han ELO Part II. Bevan spelte òg trommer for Black Sabbath på turneane deira frå 1983-1984 og på albumet The Eternal Idol i 1987.
Biografi
Bev Bevan var, etter John Bonham, ein av dei mest kjende trommeslagarane som kom frå Birmingham i England. Han vart interessert i musikk som gut, og vart profesjonell musikar 19 år gammal, då han vart medlem av Denny & the Diplomats. Dei var eit av dei mer populære gruppene i det blømande musikkmiljøet i byen, men fekk ei kort historie då «Denny», som i Denny Laine, slutta i bandet i 1963 og vart ein del av M&B Five, seinare kjend som Moody Blues. Bevan vart arbeidsledig då Laine slutta, men fekk seg kort tid etter ny jobb i Carl Wayne & the Vikings. Dette bandet klarte å spele inn tre singlar, som selde dårleg, men lukka snudde seg for Bevan i 1966 då Wayne, bassisten Ace Kefford og Bevan starta the Move.
The Move var eit legendarisk band med ein nesten Beatles-aktig aura av kreativitet kring seg. Dei fleste songane til the Move vart skrivne av Roy Wood og the Move fekk ei rekkje hitsinglar i England og Europa mellom 1966 og 1970, men slo aldri igjennom i AMerika. Bevan var ein viktig medlem, ikkje berre som trommeslagar, men og med den unike bassvokalen sin på to songar, «Zing Went the Strings of My Heart» og «Ben Cawley Steel Company». Dei andre medlemmane Wayne, Kefford og Rick Price fall etter kvart bort frå bandet, og i 1970 var the Move redusert til tre medlemmar med Wood, Bevan og den nye medlemmen Jeff Lynne.
Den opphavlege planen var å halde the Move i live, samstundes som bandet starta eit nytt eksperiment, kalla Electric Light Orchestra. Dei første ELO-innspelingane vart ikkje så suksessrike som dei hadde håpa, og Wood, som hadde sin eigne musikalske idear og helst likte å arbeide aleine, slutta i bandet. Sidan den tid slo ELO igjennom og fekk stor internasjonal suksess (særleg i Amerika) og Bevan vart ei internasjonal rockestjerne i lag med med Lynne dei nesten 15 åra. Lynne var den dominerande drivkrafta og både skreiv songane, produserte albuma og var frontmann og songar i bandet, men Bevan var fast medlem og skapte stabilitet i bandet, som stadig skifta andre medlemmar.
Våpenkvile
Våpenkvile er ein avtale mellom krigførande partar som avbryt kamphandlingar på ubestemt tid. Våpenkvila er ein modus vivendi og er ikkje det same som fredsslutning, noko det kan ta månader og år å koma fram til.
Våpenkvila som avslutta kamphandlingane i Koreakrigen er eit eksempel på ein våpenkvile som ikkje er etterfølgd av ein fredsavtale. Ei anna kjend våpenkvile fann stad 11.11 klokka 11 i 1918 og avslutta den fyrste verdskrigen.
Frampton Comes Alive!
Frampton Comes Alive! er eit dobbelt konsertalbum av den engelske rockemusikaren Peter Frampton, gjeve ut i 1976. Det er eit av dei bestseljande konsertalbuma i USA. «Show Me the Way», «Baby, I Love Your Way» og «Do You Feel Like We Do» vart gjevne ut som singlar. Etter fire soloalbum med lite kommersiell suksess, slo Frampton igjennom med dette konsertalbumet.
Albumet kom ut 6. januar 1976 og nådde etter kvart toppen av Billboard 200 i USA i veka som slutta 10. april 1976, og låg totalt på toppen i ti veker. Det vart det bestseljande albumet i 1976 i USA med over åtte millionar selde eksemplar og vart eit av dei bestseljande konsertalbuma gjennom tidene, med kring 11 millionar selde eksemplar verda over.
Frampton Comes Alive! vart stemt fram som «Årets album» av lesarane til Rolling Stone i 1976. Det låg 97 veker inne på lista og låg framleis på 14. plassen på årslista til Billboard for heile 1977. Det vart rangert på 41. plassen av Rolling Stone på lista deira over dei beste konsertalbuma gjennom tidene.
Bakgrunn og innspeling
Albumet vart spelt inn sommaren og hausten 1975, hovudsakleg i Winterland i San Francisco og Long Island Arena i Commack i New York, i tillegg til songar frå konsertane i SUNY Plattsburgh i Plattsburgh i New York. Winterland-songane vart spelte inn med 24-sporsopptakar. Dei andre vart spelte inn med 16-sporsopptakar.
Konsertalbumet var meint å kome ut på ein enkel LP, men etter forslag frå A&M Records vart det spelt inn nok songar til eit dobbeltalbum.
Utgjeving
Det doble albumet kom ut i USA med redusert pris, 7,98 dollar, som berre var éin dollar over det ei enkelplate kosta i 1976.
Det vart gjeve ut tre hitsinglar frå albumet: «Baby, I Love Your Way», «Do You Feel Like We Do» og «Show Me the Way». Talk box-effekten vart kraftig assosiert med Frampton då han vart nytta på dei to sistnemnde singlane.
I januar 2001 kom det ut ei 25-årsjubileumsutgåve av albumet med fire ekstraspor som ikkje var med på originalutgåva.
Innhald
Alle songar skrivne av Peter Frampton, utanom der andre er nemnde.
Cadwalader Beach
Cadwalader Beach er ei strand nesten 1,5 km lang ved sørenden av Beaufort Island i Ross Archipelago. Stranda er okkupert av ein stor adeliepingvinkoloni og det er lett tilkomst til sjøen når kysten er isfri. Stranda vart namngjeve av New Zealand Geological Survey Antarctic Expedition (1958–59) etter kaptein John Cadwalader i U.S. Navy som støtta denne ekspedisjonen.
Cellamare-konspirasjonen
Cellamare-konspirasjonen av 1718 (fransk Conspiration de Cellamare) var ein konspirasjon mot den då verande regenten i Frankrike, Philippe d'Orléans (1674–1723). Antonio del Giudice, prinsen av Cellamare, tenkte ut konspirasjonen i Spania.
Bakgrunn og plott
Antonio del Giudice var spansk ambassadør i det franske hoffet i 1715 under regjeringstida til Ludvig XIV av Frankrike. Ludvig døydde i september dette året og etterfølgjaren hans, Ludvig XV av Frankrike, var berre fem år, og vart teken vare på av hertugen av Orléans, som var nevø (og svigerson) til Ludvig XIV. Antonio del Giudice reiste til Frankrike under regentskapen til Philippe d'Orléans. Etter ønske og press frå Guillaume Dubois, statssekretæren for utanrikssaker, danna Frankrike kvadrupelalliansen i lag med Storbritannia, Nederland og Det tysk-romerske riket for å kunne kjempe mot ein mogeleg personalunion mellom Frankrike og Spania, om den fem år gamle Ludvig XV skulle døy. Spania var då styrt av onkelen til Ludvig XV, Filip V, som hadde vore konge av Spania etter Karl II døydde i 1700. Den spanske arvefølgjekrigen hadde ført til freden i Utrecht i april 1713, og denne sa at verken Filip eller etterkomarane hans kunne arve den franske trona.
Prinsen av Cellamare og ambassaden hans prøvde å avsetje Philippe d'Orléans frå makta og gjere Filip V regent for nevøen sin. Planen hadde stor støtte hos nokre av dei mest notoriske fiendane til Philippe d'Orléans, nemleg hertugen og hertuginna av Maine, Louis Auguste de Bourbon og kona Louise Bénédicte de Bourbon, som hadde innleia samtalar med den spanske statsministeren Giulio Alberoni - ein favoritt hos dronning Elisabeth Farnese.
Hertugen av Richelieu var mellom andre ein del av komplottet. Han hadde på denne tida eit romantisk forhold til dottera til regenten, Charlotte Aglaé d'Orléans. Korrespondansen vart fanga opp av politiet og så rapportert til regenten, som handla raskt. Den 9. desember vart prinsen av Cellamare arrestert og send attende til Spania. Alberoni vart arrestert den 5. desember 1718 i Poitiers; hertuginna vart send i eksil til Dijon medan ektemannen hennar vart sett i fengsel i festninga Doullens i Picardie. Hertugen av Richelieu vart sett i Bastille der han seinare vart vitja av kjærasten Charlotte Aglaé d'Orléans i forkledning.
Trass i dette vart alle dei skuldige medlemmane i komplottet benåda i 1720 og fekk reise heim att.
Den 9. januar 1719 erklærte Frankrike krig mot Spania, etter at Storbritannia hadde gjort det same nokre veker tidlegare, den 27. desember 1718.
To år seinare vart måla til Cellamare-konspirasjonen fornya med Pontcallec-konspirasjonen, der dei fire komplottleiarane vart avretta.
Albumet Cholera
Cholera er det andre albumet til det amerikanske indie rock-bandet Driftless Pony Club. Det vart gjeve ut i 2006 på Sector Five Records og på Two Thumbs Down Records.
Wilfred Gibson
Wilfred Gibson er ein engelsk fiolinist som spelte i bandet Electric Light Orchestra. Han har òg spelt som studiomusikar.
Thor Fossum
Thor Fossum  var ein norsk arbeidar og stortingsrepresentant frå Bærum. Han sat på Stortinget frå 1958 til 1969 som representant frå Akershus fylke og for Arbeidarpartiet.
Fossum var son til ein jarnbanemann. Etter å ha arbeidd 1934-38 ved ein mekanisk verkstad, fekk han stilling som vognbetjent ved A/S Bærumsbanen og var tilsett der frå 1938 til 1979. Han var aktiv i fagrørsla, mellom anna som lønna sekretær i Oslo Sporveisbetjenings forening og i Oslo fageige samorganisasjon. Han var formann i Bærum Arbeiderparti 1958–64 og i Akershus Arbeiderparti 1964–69.
Wilfred Gibson
Gibson erstatta den opphavlege fiolinist i ELO, Steve Woolam i 1972 og spelte med bandet på den første konserten deira. Han spelte sidan på albumet ELO II og hitsinglane «Roll Over Beethoven», «Showdown» og «Ma-Ma-Ma Belle» i lag med cellistane Colin Walker og Mike Edwards. Han vart erstatta i 1973 av Mik Kaminski, visstnok etter ein krangel om pengar. Han arbeidde sidan som studiomusikar, mellom anna på «Right Back Where We Started From» av Maxine Nightingale i 1976.
Thor Fossum
Fossum var frå 1958 fyrste vararepresentant til Stortinget frå Akershus, og møtte heile tingperioden 1958-61 i staden for utanriksminister Halvard Lange. Periodane 1961–65 og 1965–69 hadde Fossum fast stortingsplass. Alle tolv stortingssesjonane var Fossum medlem i Administrasjonskomiteen.
Kjelder
Stortingsbiografi
Wilfred Gibson
Seinare spelte han på Hothouse Flowers-albumet Home (1990), The Beloved sitt Happiness (1995) og på Oasis-hitten «Whatever».
Craggy Island ved Livingston Island
Craggy Island er ei lita øy med mange knausar, som ligg i Hero Bay på Livingston Island i Sør-Shetlandsøyane i Antarktis og dannar nordaustsida av Blythe Bay. Øya har eit areal på 9 hektar. ) Området vart ofte vitja av engelske og amerikanske selfangarar tidleg på 1800-talet som oprererte ut frå Blythe Bay.
Øya vart kartlagd og namngjeven under Discovery Investigations i 1963.
Craggy Island ligg 900 meter aust-søraust for Desolation Island, 8,2 km vest-sørvest for Williams Point, 5,98 km nordvest for Kotis Point, 6,5 km nord-nordvest for Bezmer Point, 2,2 km nordaust for Wood Island ved Livingston Island og 11,64 km nordaust for Siddons Point.
Reservoar i geologi
Eit reservoar er i geologi ein porøs, gjennomtrengeleg bergartsformasjon, som oftast sandstein eller kalkstein, som inneheld utvinnbare mengder av petroleum. Poretrykket (formasjonstrykket) i reservoaret blir kalla reservoartrykk.
Ein reservoarbergart er ein bergart som dannar reservoar for petroleum.